CELEX: 62010CN0402
Language: sk
Date: 2010-08-06 00:00:00
Title: Vec C-402/10: Návrh na začatie prejudiciálneho konania, ktorý podal Conseil d’État (Francúzsko) 6. augusta 2010 — Société Groupe Limagrain Holding/FranceAgriMer

23.10.2010   
            
            
               SK
            
            
               Úradný vestník Európskej únie
            
            
               C 288/22
            
         
      Návrh na začatie prejudiciálneho konania, ktorý podal Conseil d’État (Francúzsko) 6. augusta 2010 — Société Groupe Limagrain Holding/FranceAgriMer
      (Vec C-402/10)
      ()
      (2010/C 288/37)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Conseil d’État
      
         Účastníci konania pred vnútroštátnym súdom
      
      
         Žalobkyňa: Société Groupe Limagrain Holding
      
         Žalovaný: FranceAgriMer
      
         Prejudiciálne otázky
      
      
                  1.
               
               
                  Stačí neexistencia vedenia, pri porušení povinností prináležiacich skladovateľovi na základe colných predpisov Spoločenstva, skladového účtovníctva výrobkov alebo tovarov umiestnených pod režim colného uskladnenia na to, aby bolo vývozcovi, ktorý umiestnil svoje výrobky alebo svoje tovary do tohto uskladnenia, odňaté preddavkové financovanie upravené ustanoveniami nariadenia (EHS) č. 3665/87 (1) Komisie z 27. novembra 1987 o režime vývozných náhrad v spojení s nariadením (EHS) č. 565/80 zo 4. marca 1980 o preddavkoch na platbu vývozných náhrad pre poľnohospodárske výrobky (2)?
               
            
                  2.
               
               
                  V prípade kladnej odpovede na prvú otázku, aké dôsledky je z toho potrebné vyvodiť vo vzťahu k sumám získaným príjemcom?
                  Konkrétne:
                  
                              a)
                           
                           
                              Za predpokladu, že je preukázané, že tovary boli skutočne vyvezené, môže byť suma náhrad pripadajúcich na tieto vývozy považovaná za nadobudnutú celkom alebo čiastočne vývozcom? V posledne uvedenom prípade, je potrebné uplatniť sadzbu náhrad tak, ako bola vopred určená na základe nariadenia vzťahujúceho sa na platenie preddavku vývozných náhrad alebo sadzbu uplatniteľnú v deň skutočného vývozu, v rámci vopred určenej sadzby, alebo nie?
                           
                        
                              b)
                           
                           
                              Za predpokladu existencie povinnosti vrátenia celej alebo časti získanej sumy, je potrebné na základe článku 33 nariadenia (EHS) č. 3665/87 Komisie z 27. novembra 1987 o režime vývozných náhrad zvýšiť nesprávne vyplatenú sumu o sankciu predpokladanú týmito ustanoveniami napriek tomu, že zodpovednosť za vedenie skladového účtovníctva spočíva na skladovateľovi, v prípade, keď tak, ako v tomto prípade, je colný sklad súkromným skladom typu C spravovaným samotným vývozcom poľnohospodárskeho tovaru?
                           
                        
            
         (1)  Nariadenie (EHS) č. 3665/87 Komisie 27. novembra 1987, ktorým sa ustanovujú spoločné podrobné pravidlá uplatňovania vývozných náhrad za poľnohospodárske výrobky [neoficiálny preklad] (Ú. v. ES L 351, s. 1).
      
         (2)  Ú. v. ES L 62, s. 5.